Sindembargo, mandatos por Westmoreland, as tropas d'os Estados Unidos «vencioron en cada batalla dica perder a guerra». O momento que marcó a involución d'a guerra estió a ofensiva d'o Têt en 1968, quan as tropas comunistas atacoron ciudatz y lugars estendillatos por tot Vietnam d'o Sud. As tropas de l'Exercito estausunidense y de l'Exercito sudvietnamita repelioron os ataques, y as tropas de l'Exercito norvietnamita y d'o Viet Cong sufrioron importants perdugas. Sindembargo, os ataques furos, retransmititos en directo por a televisión a os ciudadans estausunidenses creboron a confianza que a opinión publica estausunidense podría tener en as opinions favorables de Westmoreland sobre o futuro d'a guerra. Un debate politico y a opinión publica feban empenta a l'administración d'o president Johnson ta disminuir o ritmo de creixencia d'o ninvío de tropas estausunidenses a Vietnam u mesmo ta prencipiar a retiradas d'as tropas que i yeran desplegatas.